Magdalena Elena Paraschiv (n. 11 august 1982, în Buzău) este o jucătoare de handbal din România legitimată la clubul Gloria Bistrița și fostă componentă a naționalei de handbal a României. Împreună cu naționala, Paraschiv a obținut medalia de bronz la Campionatul European de Handbal Feminin din 2010, desfășurat în Danemarca și Norvegia. În sezonul 2012-13, Magda Paraschiv s-a calificat împreună cu Universitatea Jolidon Cluj în grupele Ligii Campionilor EHF.